‘हिंदू-पाकिस्तान’ बनने की आशंका ज़ाहिर कर शशि थरूर ने खुद को कम, कांग्रेस को ज़्यादा मुसीबत में डाल दिया। इसलिए कि एक तो हमने ठान लिया है कि मुहावरों की भाषा, हम नहीं समझेंगे, तो नहीं ही समझेंगे। दूसरा इसलिए कि किसी के कहे हुए के पीछे का मर्म समझना हमारे बस का हो भी, तो भी हम नहीं समझेंगे। तीसरा इसलिए कि थरूर की वैश्विक-बुद्धि को इतनी समझ ही नहीं है कि यह भारत है; उस पर भी आजकल यह नरेंद्र भाई मोदी, अमित भाई शाह और मोहन भागवत का भारत है; और, इस भारत से किस भाषा में बात करनी चाहिए।